stanford-oval/wikipedia huggingface dataset:
סופרמן (סרט)
הפקה > צילום

הצילומים החלו במרץ 1977 תחת פיקוחם של 11 צוותי צילום, והסתיימו באוקטובר 1978. שני הסרטים צולמו גב אל גב באתרים כדוגמת אולפני פיינווד, אולפני שפרטון, אלברטה וניו יורק. אווירת הסודיות של הצילומים, כמו גם התקציב הגדול, תרמו למתחים בין המפיקים לבמאי, ואלה כמעט ודיברו ביניהם. טום מנקוויץ' ציין, כי לא נאמר לדונר בדבר עניין התקציב או לוחות זמנים, ובנוסף נשכר ריצ'רד לסטר כעוזר במאי, כנראה מתוך כוונה לגרום להתפטרותו של דונר או לחרוג מהתקציב. לסטר היה זה שהציע להתרכז בהשלמת הסרט הראשון, בעוד דונר פוטר והוא זה שנעשה לבמאי הסרט השני. שנים מאוחר יותר, המאורע הצית את הכוונה להוציא את "סופרמן 2: הגרסה של דונר".
הפקה > אפקטים מיוחדים

הסרט 'סופרמן' ידוע במספר הרב של האפקטים המיוחדים שנעשו ללא כל עזרת אנימציית מחשב, שלא הייתה מפותחת בשנים אלו.
מספר מיניאטורות נבנו על-מנת לדמות מקומות שונים כדוגמת כיפת המועצה הקריפטונית, גשר שער הזהב וסכר הובר. מכל האפקטים המיוחדים, אלה הנוגעים בתעופה היו הקשים ביותר לצילום. בניסיון הראשון נורתה בובה מתוך תותח, אך זה בוטל עקב המחסור בתנועתיות. לבסוף פותחה טכניקה שמאפשרת הקרנת תמונה חזותית בשילוב עם עדשות זום מיוחדות.
אשליית התמונה התאפשרה כאשר התבצע תקריב על כריסטופר ריב בשעה שהתמונה שהוקרנה מאחוריו התרחקה. בנוסף נעשה גם שימוש במתקני רתמה מיוחדים, כאשר תאורה מתאימה הסתירה את מיקומם.
הפקה > פסקול

ג'רי גולדסמית', אשר הלחין את הפסקול לסרטו של דונר "אות משמיים", היה הראשון שנבחר להלחין את המוזיקה לסרט. מספר קטעים שהלחין לסרט כוכב הקופים שימשו בקדימון לסופרמן. עקב בעיות של לוח זמנים, גולדסמית' נשר מהפרויקט ובמקומו נשכר ג'ון ויליאמס, שמאז הסרט הפך למלחין ומוזיקאי ידוע.
ביקורות ורווחים

הסרט יצא לאקרנים ב-15 בדצמבר 1978, ובסוף השבוע הראשון להקרנתו הכניס מעל ל-7 מיליון דולר. סכום ההכנסות הכולל נאמד בכ-300 מיליון דולר, מה שהחזיר את ההשקעה שבתקציב. הוא קיבל ביקורות חיוביות.
"הסרט 'סופרמן' הוא הנאה צרופה, שילוב מופלא בין כל הדברים הישנים שמעולם לא עייפו אותנו: הרפתקאות ורומנטיקה, גיבורים ונבלים, אפקטים מיוחדים עוצרי נשימה וחוכמה רבה. ריב מלוהק היטב לתפקיד. כל בחירה רעה אחרת הייתה משקיעה את הסרט."
"הסרט 'סופרמן' נשאר הנקודה המכרעת שביחסים בין הוליווד לבין גיבורי העל."
"מחווה קלאסית לאייקון תרבות הפופ האמריקנית. 'סופרמן' הוא סרט הקומיקס הנפלא הראשון וקידה נוסטלגית לימים תמימים יותר, המשלב גישה מדע בדיונית סטייל 2001 וסרט קאמפ נוסח באטמן של שנות ה-60 לתוך תסריט שמעמת את המיתולוגיה האלוהית של סופרמן יחד עם אויב קומיקס אולטימטיבי כלקס לות'ר ועוזרו השוטה אוטיס."
"משחקו של כריסטופר ריב הוא הנאה צרופה. נאה בצורה מגוחכת, עם פנים חדות וחזקות כגרזן, דמויותיו כקלארק קנט המגמגם והמבולבל וכסופרמן הכל יכול הן פשוט שני סגנונות של אצילות ותמימות."
פרסים

הסרט היה מועמד לשלושה פרסי אוסקר בקטגוריות העריכה, הפסקול והמוזיקה. כמו כן הוא זכה בפרס אוסקר להישגים מיוחדים עבור האפקטים המיוחדים. ריב זכה בפרס באפט"א בקטגוריית הפריצה הגדולה, בנוסף למועמדויות שחקן המשנה (ג'ין הקמן), הצילום, העיצוב והסאונד. הסרט זכה בחמישה מתוך תשעה פרסי סאטורן בקטגוריות סרט המדע בדיוני, שחקנית ראשית (מרגו קידר), אפקטים מיוחדים, ועיצוב. בין היתר, הסרט אף זכה בגראמי על הפסקול של ג'ון ויליאמס וכן בפרס הוגו על העיבוד הדרמטי הטוב ביותר.
הערות שוליים

↑  Superman (1978), British Film Institute
↑  The 500 Greatest Movies of All Time: #174 - Superman
↑  One-on-One Interview with Producer Ilya Salkind, Barry M. Freiman, Superman's Homepage
↑  Superman: The Movie Review, Roger Ebert, December 15th 1978
↑  Superman: The Movie Review, Danny Graydon, September 28th 2001
↑  Superman Movie Review, Steven D/ Greydanus
↑  Academy Awards USA, 1979
↑  BAFTA Awards, 1979
| --- | --- |
בקרת זהויות :  NLI: 987012493665905171  BnF: cb16562352n (data)  CANTIC: a12008849  LCCN: n82220290  VIAF: 316942071   WorldCat (עם VIAF): 316942071 
סופרמן על רקע העיר מטרופוליס
ריב בתפקידו הכפול כקלארק קנט/סופרמן
מיקה שדה

| --- | --- |
מיקה שדה מתוך הופעה עם אינדי ילד במדעטק
מיקה שדה מתוך הופעה עם אינדי ילד במדעטק
 לידה:  18 בדצמבר 1984 (בת 39) תל אביב 
 מוקד פעילות:  ישראל 
 www.confia.co.il/MikaSade
 
מיקה שדה (נולדה ב-18 בדצמבר 1984) היא זמרת-יוצרת ישראלית.
ביוגרפיה

נולדה בתל אביב, בתם של זמר האופרה גבי שדה (אחיה של השחקנית סנדרה שדה) ומעצבת האופנה דורית שדה. בילדותה הצטרפה לאביה בנסיעותיו הרבות בעולם. בשנת 2002 שהתה בגרמניה ביוזמת מפיק מוזיקלי מקומי שניסה להפיק לה מספר שירים, אך הפרויקט לא הבשיל.
בשנת 2004 השתתפה בעונה השנייה של "כוכב נולד". הביצוע הבולט שלה בתוכנית היה השיר "אהבנו" של אביב גפן. לאחר שהודחה מ"כוכב נולד" החלה בקריירה מוזיקלית עצמאית. השתתפה בשני אלבומיו הראשונים של גבע אלון והופיעה לצדו. במשך כשנתיים עבדה על חומרים לאלבום ראשון, אך מספר שבועות לפני השלמתו החליטה לגנוז אותו. בשנת 2005 שימשה כפרזנטורית של המותג "דורית שדה" שבבעלות אמה.
בשנת 2009 יצא אלבום הבכורה שלה, הנושא את שמה. האלבום יצא על ידי חברת עננה, בהפקתו המוזיקלית של דני בן בשט. רוב החומרים באלבום הם שלה, ובין השירים: "פורטוגל" ו"שעת לילה מאוחרת", שיצאו לפני כן כסינגלים.
במרץ 2010 הופיעה במופע "My Girl - חמישים שנה למוטאון" במסגרת "פסטיבל אישה 2010", שבו השתתפו זמרות ישראליות נוספות ובהן נינט טייב, אפרת גוש ורונה קינן. בפברואר 2011 הופיעה בהיכל התרבות, יחד עם זמרים נוספים, בערב הצדעה לשירי יעקב רוטבליט. כתבה (יחד עם קובי אוז ואיה כורם) ללירז צ'רכי את השיר "טוב לי לבדי".
בשנת 2012 השתתפה, יחד עם עוד כ-35 זמרים, בפרויקט המוזיקלי "Lunacidal Tendenciesl". היא שרה יחד עם גדי אלטמן את השיר "The Waiting Room", שיצא כסינגל הראשון מתוך האלבום של הפרויקט - "After the End". בקיץ של אותה שנה שבה ושימשה כפרזנטורית של קולקציית הקיץ של המותג "דורית שדה", יחד עם דודתה סנדרה שדה.
החל משנת 2013 היא מופיעה עם המשוררת צרויה להב במופע "דרך המשי", במופע אינדי ילד - רוקנ'רול לכל המשפחה וכן במופע "אבי סינגולדה וחברים".
בנובמבר 2013 השיקה את אלבומה השני "מה את מעדיפה". האלבום יצא בייעוצו המוזיקלי ובהדרכתו של דן תורן. בין השירים: "W" ו"את לא בעניין", שיצאו לפני כן כסינגלים. את אירוע ההשקה ערכה במופע בתל אביב שבו אירחה אמנים שונים ובהם אבי סינגולדה.
בשנת 2014 הופיעה עם Sun Tailor על בימת פסטיבל אינדינגב.
ביוני 2016 יצא אלבומה השלישי והראשון באנגלית ״Birds & Guitars". האלבום מכיל שירי פולק אישיים שנכתבו בדרכים. כל השירים והמנגינות נכתבו על ידי מיקה והוא הופק על ידה בשיתוף עם בן זוגה אוראל תמוז. האלבום כולו הוקלט בבית, והשתתפו בו הנגנים קרן טננבאום, אדם בן עזרא, אבי סינגולדה וסתו בן שחר. הסינגל המוביל מתוך האלבום, "Little Things", נכנס לפלייליסט של תחנת הרדיו גלגלצ.
בנובמבר 2019 יצא אלבומה הרביעי והשני באנגלית "My Emotions". להבדיל מהאלבום הקודם, אלבום זה קיבל הפקה עכשווית עם שימוש בביטים וצלילים אלקטרוניים. יצאו מתוכו שלושה סינגלים: "Let the Waterfall" (שהופק בשיתוף עם עטר מיינר), "Humor" ו"Light of God". גם כאן האלבום הופק על ידה בשיתוף עם בן זוגה אוראל תמוז.
באוקטובר 2021 חידשה שדה את "זן נדיר", שירה של קורין אלאל.
חיים אישיים

בעבר הייתה בת זוגו של אלרן דקל, סולן להקת "פאנקנשטיין" (אחיה של הזמרת דפנה דקל), וכיום היא בת זוגו של אוראל תמוז, הגיטריסט של להקת הרוק "אומללה". בפברואר 2019 נולד בנם הבכור. באוגוסט 2022 נולדה להם בת.
דיסקוגרפיה

מיקה שדה (2009)
מה את מעדיפה (2013)
Birds & Guitars‏ (2016)
My Emotions‏ (2019)
הערות שוליים

↑  עמי פרידמן, 10 ההופעות שאסור לכם לפספס באינדינגב, באתר ynet, 6 באוקטובר 2014
| כוכב נולד (2003–2012) |
| --- | --- | --- |
| מנחה | צביקה הדר |  |
| זוכים | נינט טייב • הראל מויאל • יהודה סעדו • ג'קו אייזנברג • בועז מעודה • ישראל בר-און • רוני דלומי • דיאנה גולבי • חגית יאסו • אור טרגן |  |
| מעפילי גמר אחרים | שירי מימון • שי גבסו • הראל סקעת • עדי כהן • מאיה רוטמן • מארינה מקסימיליאן בלומין • לי בירן • מיי פיינגולד • עידן עמדי • דוד לביא • אוהד שרגאי • איטן גרינברג |  |
| מתמודדים בולטים נוספים | כברה קסאי • אלון ליטבק • לירון לב • מיקה שדה • שירלי לילו • ליטל גבאי • מיכל רשף • הדר עוזרי • אסף אברבוך • ניצן קייקוב • אבי מאיר וענונו • עמרי רוטברד • מיכאל עינב • רועי ארז • נעמה שטרית • לבנת בן-חמו • עמיר חדד • מורן אהרוני • קנדוג • ענת אסתר חיטמן • דנה ליקוורניק • דניאל בן-חיים • חן אהרוני • מרים טוקאן • עדי אולמנסקי • אתי ביטון • איה זהבי פייגלין • לירן דנינו • עומר אדם • חובי סטאר • מורן מזוז • אדיר גץ • אבי בן אבו • אדר גולד • רוני גינוסר • נעמה כהן • תמר יהלומי |  |
| ערכים קשורים | טדי יזמות והפקות (חברת הפקה) |  |
| תוכנית אם, תוכניות בת ותוכנית המשך | לא נפסיק לשיר • נולד לרקוד • לא נפסיק לרקוד • בית ספר למוסיקה • הכוכב הבא |  |
| שופטים | צדי צרפתי • ריקי גל • פבלו רוזנברג • מרגלית צנעני • גל אוחובסקי • דנה אינטרנשיונל • מירי מסיקה • צביקה פיק • גידי גוב • יאיר ניצני • משה פרץ |  |
| --- | --- |
בקרת זהויות :  NLI: 987007298721905171  VIAF: 298374377   WorldCat (עם VIAF): 298374377
הסחלב השחור

| --- | --- |
כרזת הסרט
כרזת הסרט
 בימוי:  מרטין ריט 
 הופק בידי:  קרלו פונטי, מרצ'לו ג'ירוסי
 תסריט:  ג'וזף סטפנו 
 עריכה:  הווארד סמית'
 שחקנים ראשיים:  סופיה לורן אנתוני קווין אינה באלין
 מוזיקה:  אלסנדרו צ'יקוניני 
 צילום:  רוברט ברוקס 
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  12 בפברואר 1951
 משך הקרנה:  95 דק' 
 שפת הסרט:  אנגלית 
 סוגה:  סרט דרמה 
 הכנסות:  1,000,000 דולר
 דף הסרט ב־IMDb
 
הסחלב השחור (באנגלית: The Black Orchid) הוא סרט דרמה רומנטית אמריקאי בשחור-לבן משנת 1959 בבימויו של מרטין ריט, עם סופיה לורן ואנתוני קווין בתפקידים הראשיים.
העלילה מתרחשת בשכונה של איטלקים בארצות הברית. אלמן מנסה לשקם את חייו ולהתחיל בפרק ב' עם אלמנה מאותו מוצא. היחסים ביניהם נתקלים בקשיים מבתו של האלמן ובנה של האלמנה.
סופיה לורן זכתה בפרס דויד דה דונטלו והייתה מועמדת לפרס בפסטיבל הסרטים של ונציה על משחקה בסרט.
מרטין ריט היה מועמד לפרס אריה הזהב באותו פסטיבל.
תקציר העלילה

רוז ביאנקו (סופיה לורן) היא אלמנה קשת יום לאחר שבעלה הגנגסטר נהרג בקרב כנופיות. היא מגדלת את בנה ראלף שיצא לתרבות רעה ונשלח לחוות עבודה כשלב בשיקומו בטרם יוחלט עם לשלחו למוסד לעבריינים צעירים. היא מתפרנסת בקושי משזירת פרחים מלאכותיים והיא עצובה ולבושה בשחור כל הזמן - אישה יפה בשחור, כמו סחלב שחור.
שכנתה ג'וליה (נעמי סטיבנס), מבחינה במצוקתה ורוצה לשדך לה את פרנק ולנטה (אנתוני קווין) ידיד המשפחה. פרנק הוא אלמן וגר עם בתו מארי (אינה באלין) שדואגת לכל מחסורו. מארי מאורסת לנובל (מרק ריצ'מן) שיש לו עסק באטלנטיק סיטי אך היא אינה רוצה לעבור לשם ולעזוב את אביה ועל רקע זה הם רבים כל הזמן.
פרנק נתקל בתחילה בהתנגדותה של רוז ומנסה לשבור את הקרח. הוא מתלווה אליה לחוות העבודה ונפגש שם עם ראלף שברח משם מספר פעמים והמנהל מר הרמון (וויט ביסל) מודיע שאם הוא יברח שוב הוא יישלח למוסד לעבריינים צעירים. ראלף מקבל אותו בקרירות אבל לא בהתנגדות. פרנק מגלה לו את תוכניתו לשאה את רוז, לקנות בית גדול עם שטח ולחיות אתו כמשפחה.
פרנק ורוז מסכמים עם המנהל שאם הם יינשאו, ישוחרר ראלף מהחווה כדי לחיות בתוך המשפחה החדשה.
מארי מתנגדת בתקיפות לנישואיו של אביה ולקבלת רוז כאמה החורגת. היא מסתגרת בחדרה ופרנק שחושש כי לקתה בדיכאון כמו אמה, מבטל את הקשר עם רוז. כששומע את זה ראלף הוא בורח מהחווה. העסק מתפרק עד שרוז מגיעה לביתו של פרנק ומצליחה לשכנע את מארי להסכים לקבלה לתוך המשפחה.
הבעיות נפתרות בין מארי לנובל ופרנק ורוז מגיעים לחווה כדי לקבל את ראלף ולהתחיל חיים חדשים כמשפחה.
צוות השחקנים

| שם השחקן/ית | שם הדמות | הערות |
| --- | --- | --- |
| סופיה לורן | רוז ביאנקו | אלמנה |
| אנתוני קווין | פרנק ולנטה | אלמן |
| אינה באלין | מארי ולנטה | בתו של פרנק |
| מרק ריצ'מן | נובל | ארוס של מארי |
| ג'ימי ביירד | ראלף ביאנקו | בנה של רוז |
| נעמי סטיבנס | ג'וליה גאלו | שכנה של רוז |
| וירג'יניה וינסנט | אלמה גאלו | בתה של ג'וליה |
| וויט ביסל | מר הרמן | מנהל חווה חינוכית |
דרך קלוברפילד 10

| --- | --- |

 בימוי:  דן טרכטננברג 
 הופק בידי:  ג'יי ג'יי אברהמס, Lindsey Weber 
 תסריט:  דמיאן שאזל, Josh Campbell, Matthew Stuecken 
 עריכה:  Stefan Grube 
 שחקנים ראשיים:  מרי אליזבת' וינסטד בראדלי קופר סומיילי מונטנו Frank Mottek סוזן קראייר ג'ון גודמן ג'ון גלאגר ג'וניור דאגלס גריפין 
 מוזיקה:  בר מק'קרירי 
 צילום:  ג'ף קטר 
 מדינה:  ארצות הברית 
 חברת הפקה:  Bad Robot Productions, פרמאונט 
 חברה מפיצה:  UIP Duna, נטפליקס, פרמאונט, וודו 
 שיטת הפצה:  וידאו על פי דרישה 
 הקרנת בכורה:  11 במרץ 2016 
 משך הקרנה:  103 דק' 
 שפת הסרט:  אנגלית 
 סוגה:  סרט פעולה, סרט מתח, סרט אימה, סרט דרמה, סרט מדע בדיוני, סרט אסונות, סרט פנטזיה 
 הכנסות באתר מוג'ו:   badrobot2016
 סרט קודם:  קלוברפילד 
 סרט הבא:  The Cloverfield Paradox 
 www.10cloverfieldlane.com
 דף הסרט ב־IMDb
 
דרך קלוברפילד 10 (באנגלית: 10 Cloverfield Lane) הוא סרט מתח ומסתורין אמריקאי משנת 2016 בבימויו של דן טראכטנברג ובהפקתו של ג'יי ג'יי אברהמס. הסרט, שהוא חלק מהיקום הקולנועי של "קלוברפילד", מתאר את סיפורם של מספר אנשים שנלכדים במקלט תת-קרקעי במהלך אירוע קטסטרופלי. משחקים בסרט מרי אליזבת ווינסטד, ג'ון גודמן וג'ון גלאגר ג'וניור.
הסרט הוקרן בבכורה בניו יורק ב-8 במרץ 2016, וב-10 במרץ החל להיות מופץ בבתי קולנוע במדינות נבחרות. בארצות הברית יצא הסרט לאקרנים ב-11 במרץ 2016. הוא זכה לשבחים מצד המבקרים והניב הכנסות של למעלה מ-110 מיליון דולר ברחבי העולם.
תקציר העלילה

הסרט מתחיל כאשר מישל (מרי אליזבת' ווינסטד) מתעוררת לאחר תאונת דרכים ומגלה שהיא נמצאת במקלט תת-קרקעי. היא פוגשת שם את הווארד (ג'ון גודמן), האיש שהציל אותה, ואת אמט (ג'ון גלאגר ג'וניור), תושב מקומי שנמצא גם הוא במקלט. הווארד טוען שהעולם החיצוני נהרס על ידי מתקפה כימית או גרעינית, והם בטוחים רק במקלט. למרות החששות הראשוניים, מישל מתחילה לפקפק בסיפורו של הווארד וניסיונותיה לברוח מהמקלט מתפתחים לדרמה מותחת שמציבה את השאלה מה באמת קורה בחוץ ומה הסכנה האמיתית.
צוות השחקנים הראשי

מרי אליזבת' וינסטד – בתפקיד מישל - אישה צעירה שמתעוררת במקלט ומתחילה לחשוד שהסיפור שמספרים לה אינו נכון.
ג'ון גודמן – בתפקיד הווארד - האיש שמנהל את המקלט וטוען שהציל את מישל.
ג'ון גלאגר ג'וניור – בתפקיד אמט - תושב מקומי שנמצא גם הוא במקלט ומנסה לשתף פעולה עם מישל כדי להבין את האמת.
ביקורות

הסרט "דרך קלוברפילד 10" קיבל ביקורות חיוביות מצד המבקרים, שהשוו אותו לקלאסיקות של ז'אנר המתח והמדע הבדיוני. המשחק של ג'ון גודמן זכה לשבחים רבים, כשהוא מציג דמות מורכבת ומעוררת חשש. גם מרי אליזבת' ווינסטד זכתה להערכה על הופעתה כמישהי שנאבקת לגלות את האמת. המבקרים ציינו את המתח המתמשך והאווירה המותחת לאורך כל הסרט. הסרט קיבל ציון של 90% באתר Rotten Tomatoes וציון של 76 מתוך 100 באתר Metacritic.
הערות שוליים

↑  "10 Cloverfield Lane (2016) - Dan Trachtenberg | Synopsis, Characteristics, Moods, Themes and Related | AllMovie".
| --- | --- |
בקרת זהויות :  BNE: XX5687496  VIAF: 3151049876933411538   WorldCat (עם VIAF): 3151049876933411538
ויוואריום (סרט)

| --- | --- |

כרזת הסרט באנגלית
 בימוי:  Lorcan Finnegan 
 הופק בידי:  John McDonnell, Brendan McCarthy 
 תסריט:  Garret Shanley 
 שחקנים ראשיים:  אימוג'ן פוטס ג'סי אייזנברג 
 מוזיקה:  כריסטיאן איידנס אנדרסן 
 צילום:  מקרגור 
 מדינה:  אירלנד, בלגיה, דנמרק 
 שיטת הפצה:  וידאו על פי דרישה 
 הקרנת בכורה:  18 במאי 2019
 משך הקרנה:  97 דק' 
 שפת הסרט:  אנגלית 
 סוגה:  סרט מדע בדיוני, סרט מתח 
 vivariumfilm.co.uk
 דף הסרט ב־IMDb
 
ויוואריום (באנגלית: Vivarium, מלטינית: ביבר - מילה נרדפת לגן חיות - מקום בו מוחזקות חיות בר דרך קבע ומוצגות לעיני קהל) הוא סרט מדע בדיוני אימה בהפקה אירית-דנית ובלגית משותפת. הסרט בוים על ידי לורקן פינגן בהשראת סיפור שנכתב עלי ידי פינגן וגארט שנלי. בסרט מככבים ג'סי אייזנברג ואימוג'ן פוטס. הסרט הוקרן בהקרנת הבכורה בפרימריית פסטיבל הקולנוע בקאן ב-18 במאי 2019 ובבתי הקולנוע באירלנד ב-27 במרץ 2020. הסרט עוקב אחר זוג, טום וג'מה (אייזנברג ופוטס) המוכרחים בעל כורחם לגדל ילד בעודם מחכים להשתחרר משכונה מושלמת למראה.
צוות השחקנים

אימוג'ן פוטס – ג'מה
ג'סי אייזנברג – טום
ג'ונתן אריס – מרטין
שנאן ג'ננינג – הילד
אאנה הארדוויק – הילד (מבוגר)
דניאלה ריאן – אמא נוספת
ג'וסם. מ. אדם – קצין משטרה
מולי מק'קאנן – תלמידה בבית ספר
הפקה

במאי 2018, הוכרז שלורקן פינגן יביים את ויוואריום מסיפור שכתב יחד עם גארט שנלי, ושג'סי אייזנברג ואימוג'ן פוטס לוהקו לצוות השחקנים. הסרט צולם בבלגיה ובאירלנד לפני שעבר לאולפני ארדמור, וויקלוו, אירלנד.
יציאה לאקרנים

הקרנת הבכורה של הסרט הייתה בפסטיבל קאן ב-18 במאי 2019. זמן קצר לאחר מכן, Saban Films ו-Vertigo Releasing רכשו זכויות הפצה בארצות הברית ובריטניה, בהתאמה. הסרט הוקרן בארצות הברית, בריטניה ואירלנד ב-27 במרץ 2020, ואף נמכרה גרסת VOD באותו היום.
ביקורת

ויוואריום קיבל ציון 72% באתר Rotten Tomatoes בהתבסס על 142 ביקורות, עם ציון ממוצע של 6.6. מבקרי צוות האתר כתבו על הסרט "ויוואריום עשוי לבלבל כמעט באותה תדירות שהוא מסקרן, אבל להיברידיות הזו של מדע בדיוני/אימה שפועלים היטב יש רעיונות מעניינים - והסרט חוקר אותם בסטייל". ב-Metacritic, הסרט קיבל ציון משוכלל של 64 בהתבסס על 23 ביקורות בתיאור "ביקורות חיוביות בדרך כלל".
הערות שוליים

↑  Tartaglione, Nancy (2 May 2018). ‘Vivarium’: Imogen Poots, Jesse Eisenberg Enter Sci-Fi Thriller; XYZ Selling – Cannes. Deadline Hollywood.
↑  Vivarium Cannes Film Festival.
↑  Goodfellow, Melanie (22 April 2019). [https://www.screendaily.com/news/cannes-critics-week-unveils-2019-line-up/5138674.article NEWS
Cannes Critics' Week unveils 2019 line-up]. ScreenDaily.
↑  Tartaglione, Nancy (11 July 2019). Saban Films Acquires Sci-Fi Thriller ‘Vivarium’ With Imogen Poots, Jesse Eisenberg. Deadline
↑  Clarke, Stewart (11 July 2019). Saban Takes U.S. Rights to ‘Vivarium’ Starring Jesse Eisenberg and Imogen Poots. Variety
↑  Baxter, Joseph (18 February 2020). "Vivarium Trailer: Imogen Poots and Jesse Eisenberg Star in Psychological Horror Film". Den of Geek
↑  "Vertigo Releasing Announces the UK and Irish Release Date for 'Vivarium' on Digital 27th March 2020". Vertigo Releasing.
↑  "Vivarium (2020)". Rotten Tomatoes
↑  "Vivarium Reviews". Metacritic.
| --- | --- |
בקרת זהויות :  MusicBrainz release group: 9059d359-ce22-4e92-977a-535a5aea83e4
אילקין דובלטוב

| --- | --- |

 לידה:  16 ביוני 1990 (בן 34) אזרבייג'ן באקו, אזרבייג'ן 
 מוקד פעילות:  אזרבייג'ן 
 תקופת הפעילות:  מ-2023 
 סוגה:  מוגאם 
 שפה מועדפת:  אזרית, אנגלית 
 
אילקין דובלטוב (באזרית: İlkin Dövlətov; נולד ב-16 ביוני 1990) הוא זמר אזרי. ייצג יחד עם פאחרי את אזרבייג'ן באירוויזיון 2024 עם השיר "Özünlə apar".
ביוגרפיה

ב-2023 הופיע דובלטוב ב-The Voice of Azerbaijan (אנ'). הוא היה תחת המנטור אילקר חיאל וסיים במקום השני. דובלטוב גם השתתף בתחרות השירים Azəri Star.‏
בסוף אוקטובר 2023 הודיע תאגיד השידור האזרי İctimai Television כי הוא מופיע, יחד עם מילה מיילס ואטיבר אסאדלי, ברשימה הקצרה של רשימת המועמדים לייצוג אזרבייג'ן באירוויזיון 2024. מאוחר יותר נודע כי הם השיר שלהם נקרא "İnsanlar".‏ נחשף ב-7 במרץ 2024 כי פאחרי ייצג את אזרבייג'ן באירוויזיון 2024. ב-13 במרץ 2024 הוכרז כי דובלטוב ייצטרף לפאחרי בשירם "Özünlə apar".‏ ב-7 במאי עלה הצמד על בימת חצי הגמר הראשון של התחרות, וביצע את שירו. אזרבייג'ן לא נמנתה בין עשר המדינות שהעפילו לגמר. מאוחר יותר נודע כי היא דורגה במקום ה-14 עם 11 נקודות.
יצהר (חברה)

| --- | --- |


 נתונים כלליים
 תקופת הפעילות:  1934–2012 (כ־78 שנים) 
 ענפי תעשייה:  תעשיית המזון מוצרי צריכה
 מוצרים עיקריים:  שמנים, סבון, אבקות כביסה
 
יצהר הייתה חברה לייצור שמן וסבון שהפעילה בית חרושת בנחלת יצחק ולאחר מכן באשדוד.
היסטוריה

בית החרושת יצהר בנחלת יצחק נפתח בשנת 1934 על ידי משה סלצבובסקי, האחים לויטין, מאיר ברגר והאחים טורבוביץ. הציוד הובא מצ'כוסלובקיה. בתחילת דרכו ייצר המפעל שמן בטנים תחת המותג "לשד". בשנת 1935 העסיק כ-70 עובדים. באותה עת שלטה בשוק השמנים בישראל חברת "שמן" אשר הסכימה למכור את תוצרתה רק לחנויות שפעלו איתה באופן בלעדי, דבר שהקשה על חדירת יצהר לענף. בשנת 1937, בעקבות הקשיים הכלכליים, הוכנס ישראל ליכטנשטיין כשותף במפעל. לאחר מספר שנים פרשו המייסדים וליכטנשטיין ושמעון סגינדר רכשו את חלקם במפעל. חלק מהמייסדים הקימו בשנת 1947 את מפעל טית בית בפתח תקווה. באותה תקופה, היו יצהר ושמן תעשיות שני היצרנים הגדולים של שמן בארץ ישראל.
בשנת 1952 כללו מוצרי החברה:
שמנים נוזליים: שמן בוטנים, שמן זית, שמן חמניות, שמן כותנה, שמן סויה, שמן קוקוס - תחת שם המותג "קוקוסול" ושמן שומשמין
שמנים מוקשים
סבונים: סבון כביסה "בית" וסבון מטבח
אבקת כביסה "גל"
טיפות נס לניקוי
משחת שיניים יצהר ומי פה "אורול"
בשנת 1960 הוקמה חברת קרן לשיווק משותף של התוצרת של "טית בית", "יצהר", ו"עץ הזית" ובהמשך צורפה גם "אוליבקס" וחברות אלו הקימו יחד עם "שמן" קרטל, בחסות הממשלה, לחלוקת השוק בין היצרנים.
בתחילת שנות ה-70 תמכה החברה בקבוצת כדורגל הנשים מיל"ן ששינתה את שמה ל"מיל"ן יצהר". במסגרת החוזה תמכה החברה בפעילות הקבוצה ואף סייעה בהעסקת השחקניות.
בעקבות שרפה במפעל בנחלת יצחק, בשנת 1977, הוקם מתקן זיקוק חדש באזור התעשייה עד הלום באשדוד ומפעל חדש בבאר טוביה.
בדו"ח מבקר המדינה משנת 1986 נקבע שהיעילות של מפעל יצהר הייתה נמוכה ב-46% מזו של טית בית, המפעל היעיל ביותר בענף ייצור השמן בישראל.
במהלך השנים נרכש מפעל יצהר באשדוד מכונס נכסים, על ידי הבעלים של טית בית והחברות אוחדו. בשנת 2012 הגיעה חברת טית בית (יצהר) לכינוס נכסים ונמכרה.
ייצור שמן, 1940
יצור סבון, 1939
מעבדה, 1940
מרפאת קופת חולים כללית ביצהר, 1945
הערות שוליים

↑  מפה מתוך 'מדריך כיס של תל אביב יפו 1959-1960' בהוצאת נחום דרימר, עם סימון בית החרושת בנחלת יצחק (סריקה זמינה לצפיה מתוך בנין הספרייה), באתר הספרייה הלאומית, אוסף המפות ע"ש ערן לאור
1 2 3  זה נהדר זה יצהר, מעריב, 16 בפברואר 1987
↑  חוסר בפועלים עברים, דבר, 13 בספטמבר 1935
↑  בין יצהר לשמן, דבר, 3 ביוני 1936
↑  מסיבה בבית החרושת לשמנים יצהר, דואר היום, 8 ביוני 1936
↑  התנצלות שמן לאור העובדות, דבר, 28 ביולי 1936
↑  בתעשיית השמנים הארצישראלית, על המשמר, 21 באפריל 1948
↑  תעודת הכשר, חרות, 3 באפריל 1952
↑  משרד המסחר מתנגד לקרטל יצרני השמנים, דבר, 12 בספטמבר 1960
↑  ארבעה מפעלי שמן מבקשים להקים קרטל, דבר, 3 באוקטובר 1962
↑  עמוס כרמלי, שמן אחרי המיתון, דבר, 27 במרץ 1968
↑  כדורגלניות מיל"ן חתמו חוזה מקצועני עם "יצהר", דבר, 16 ביולי 1971
↑  קבוצת הכדורגל המקצוענית הראשונה בארץ, מעריב, 18 ביולי 1971
↑  יצהר מקימה מתקן זיקוק סמוך לאשדוד, דבר, 30 בדצמבר 1977
↑  כור מקימה המפעל החדש של יצהר, דבר, 16 בפברואר 1978
↑  שרגא מקל, יותר יבוא חופשי של שמן ויוסר הפיקוח על מחיריו, מעריב, 23 בנובמבר 1986
↑  זהבה דברת, ‏משפחת ברגר רכשה ממשפ' טרובוביץ %50 ממניות טית-בית - והגיעה ל-%100, באתר גלובס, 26 ביולי 1998
↑  אלה לוי וינריב, ‏המחוזי אישר את מכירת יצרנית השמן טית בית ב-49 מיליון שקל, באתר גלובס, 13 ביוני 2012
↑  מארק שון, שמן יצהר תימכר תמורת 49 מיליון שקל, באתר כלכליסט, 13 ביוני 2012
בניין גילנדר

| --- | --- |

בניין גילנדר (1910).  מימין ניתן לראות את בניין בנק הנובר.
 מידע כללי
 סוג:  גורד שחקים 
 שימוש:  משרדים
 כתובת:  רחוב נסאו, מנהטן, ניו יורק
 מיקום:  מנהטן 
 מדינה:  ארצות הברית
 בעלים:  הלנה גילנדר אסינארי
 הקמה ובנייה
 תקופת הבנייה:  1896–1897 (כשנה)
 תאריך פתיחה רשמי:  1897 
 תאריך פירוק:  1910 
 אדריכל:  צ'ארלס ברג אדוארד קלארק
 סגנון אדריכלי:  ארכיטקטורת בו-אר 
 מידות
 גובה:  83 מטר
 קומות:  20 
 קואורדינטות:  40°42′27″N 74°00′38″W﻿ / ﻿40.70757°N 74.01050°W﻿ / 40.70757; -74.01050
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיבניין גילנדר(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיבניין גילנדר(למפת מנהטן רגילה) בניין גילנדר(למפת מנהטן מוגדלת) בניין גילנדר
 
בניין גילנדר (באנגלית: Gillender Building) היה גורד שחקים ששכן ברחוב נסאו 1 פינת וול סטריט 8 ברובע הפיננסי של מנהטן, ניו יורק, ארצות הברית. הבניין התנשא לגובה של 83 מטרים והיה בעל 20 קומות. הוא תוכנן על ידי האדריכלים צ'ארלס ברג ואדוארד קלארק ונבנה בין השנים 1896‏-1897. הבניין התאפיין בממדי שטח קטנים. אורכו היה 22.3 מטרים ורוחבו 7.9 מטרים. לפי שיטת המדידה המקובלת באותה תקופה, בעת השלמת בנייתו היה הבניין השמיני בגובהו בעיר.
בניין גילנדר זכה לשבחים בזכות חדשנותו ההנדסית ואף נאמר עליו שהוא "אחד מפלאיה של העיר". אולם, עקב חוסר הפרופורציות בין גובהו לשטחו, נחשב ל"לא כלכלי" מיום סיום בנייתו.
לאחר 13 שנות קיומו, נמכר הבניין בדצמבר 1909 תמורת 822 דולר אמריקאי לרגל מרובע ונהרס בין אפריל ליוני 1910 לטובת בניית מגדל וול סטריט 14 ביוזמת ארגון הבנקאות האמריקאי, Bankers Trust.
אתר

בניין גילנדר ניצב בפינה הצפון-מערבית של וול סטריט ורחוב נסאו (אנ'), על מגרש צר ברוחב 7.9 מטרים הפונה לוול סטריט ובאורך 22 מטרים הפונה לרחוב נסאו מגדל Bankers Trust (אנ') בן 39 הקומות, בוול סטריט 14, שנבנה בשנת 1911, תפס הן את האתר של בניין גילנדר והן את בניין סטיבנס הסמוך בן שבע הקומות שהיה ברחוב 12–14. המגרשים המקיפים מצפון וממערב שולבו כחלק נספח לוול סטריט 14, שנבנה בין השנים 1931 ו-1933.